സൗദി അറേബ്യയില് നിന്നും ഫോണില് വിളിച്ച് മൊഴി ചൊല്ലി യുവാവിനെതിരെ കേസ് ലക്നൗ : ഉത്തര്പ്രദേശില് യുവതിയെ ഫോണിലൂടെ മൊഴി ചൊല്ലിയതായി പരാതി. ഫത്തേപൂര് സ്വദേശിനി റസിയ ഭാനുവാണ് പരാതിയുമായി പോലീസിനെ സമീപിച്ചത്. പരാതിയില് പോലീസ് മുഹമ്മദ് ഗൗണ്ടി സ്വദേശിയും റസിയയുടെ ഭര്ത്താവുമായ തസാബുളിനെതിരെ കേസ് എടുത്തു. കഴിഞ്ഞ ദിവസമായിരുന്നു സംഭവം. ഏതാനും വര്ഷങ്ങളായി തസാബുള് സൗദി അറേബ്യയിലാണ്. ഇവിടെ നിന്നും ഫോണ് വിളിച്ച തസാബുള് മൊഴി ചൊല്ലി ബന്ധം വേര്പെടുത്തിയതായി റസിയയുടെ പരാതിയില് പറയുന്നു. 2005 മെയ് 21 നായിരുന്നു റസിയയും, തസാബുളും തമ്മിലുള്ള വിവാഹം. ഒരു മാസത്തിന് ശേഷം സ്ത്രീധനം ആവശ്യപ്പെട്ട് ഇയാളും വീട്ടുകാരും ചേര്ന്ന് മാനസികമായും, ശാരീരികമായും ഉപദ്രവിക്കാറുണ്ടായിരുന്നുതായും പരാതിയില് റസിയ വ്യക്തമാക്കുന്നു. സംഭവത്തില് തസാബുളിന് പുറമേ കുടുംബാംഗങ്ങളായ എട്ട് പേര്ക്കെതിരെയും പോലീസ് കേസ് എടുത്തിട്ടുണ്ട്. സംഭവത്തില് വിശദമായ അന്വേഷണം ആരംഭിച്ചു.